**ZAPISNIK SA REGIONALNOG SASTANKA UREDA/CENTARA ZA PODRŠKU STUDENTIMA (S INVALIDITETOM/HENDIKEPOM)**

**Datum**: 30.06.2023. godine

Vrijeme: 13.00-14.30

**Učesnici**:

***Centar za podršku studentima s invaliditetom Univerzitet u Banja Luci***

***Ured za podršku studentima s invaliditetom Sveučilište u Mostaru***

***Centar za podršku studentima s hendikepom Univerziteta u Beogradu***

***Centar za podršku studentima sa invaliditetom Univerzitet u Istočnom Sarajevu***

***Ured za podršku studentima Univerziteta u Sarajevu****:*

***Centar za student sa invaliditetom Univerziteta u Novom Sadu***

***Tema sastanka:*** *Konferencija u Novom Sadu*

***Pripremili i moderirali***: *Stefan Savić- Univerzitet u Novom Sadu*

Centar za podršku studentima sa invaliditetom Univerziteta u Novom Sadu, 30. juna 2023. godine je organizovao je i moderirao online sastanak sa predstavnicima ureda/centara za podršku studentima (s invaliditetom/hendikepom) iz regiona.

****

Sadržaj sastanka:

* Tema ovog sastanka je bila usaglašavanje pojedinih pripremnih aktivnosti na organizaciji druge Konferencije ureda/centara koja će se ove godine održati u Novom Sadu.

Stefan Savić iz Centra za studente sa invaliditetom Univerziteta u Novom Sadu, moderator ovog sastanka, upoznao je prisutne sa inicijativama i aktivnostima na kojima radi njihov projektni tim. U okviru pripreme planirana je i prijava na Konkurs za sufinansiranje naučno-stručnih skupova koji je raspisao Pokrajinski sekretarijat za visoko obrazovanje, a u okvuru kojeg se mogu obezbijediti određena sredstva za finansiranje skupa, Stefan je naveo da su određena sredstva odobrena, a dio će biti finansiran od strane Univerziteta u Novom Sadu. Kako bi se ispunili određeni uslovi Konkursa, predstavnici univerziteta/sveučilišta koja učestvuju u realizaciji istog treba da pošalju Obrazac saglasnosti o finansiranju troškova odlaska na skup potpisanu od strane menadžmenta (ukoliko je to moguće).

Takođe, dogovoren je datum skupa. Skup će se održati 22.9.2023. godine, sa početkom u 10 časova u Sali za sjednice Centralne zgrade Univerziteta u Novom Sadu

U okviru razmatranja tema skupa, usaglašeno je da tema bude ista uz adaptaciju i dodavanje novih podtema. Dati su i prijedlozi za tematska izlaganja:

1. Obrazovanje pristupačno svima
2. Stambeno zbrinjavanje studenata sa invaliditetom
3. Informaciono – komunikaciona pristupačnost u obrazovanju
4. Asistivne tehnologije
5. Prilagođavanje literature
6. Međunarodna mobilnost studenata sa invaliditetom
7. Promocija sistema podrške studentima sa invaliditetom na partnerskim univerzitetima
8. Kompetencije nastavnika u 21. vijeku

 Dogovoreno je i da učesnici putem e-maila pošalju teme radova, najkasnije do 8. septembra 2023. godine.

 ● Ovo je posljednji organizovani online sastanak prije početka godišnjih odmora.